Plastprent hefur hafið framleiðslu á plastpokum og -filmu úr umhverfisvænu lífbrjótanlegu efni , Mater-Bi . Það er unnið úr maíssterkju og blandað með öðrum lífbrjótanlegum efnum svo eiginleikar framleiðslunnar verði sambærilegir og gerist í hefðbundnum plastefnum sem menn hafa þekkt fram að þessu . Fram kemur í tilkynningu að Plastprent hafi sett sér það markmið að standa framarlega í umhverfismálum , enda sé flestum orðið ljóst að umhverfið skiptir alla máli . „ Það er þó ekki nóg að tala á umhverfisvænan hátt - það verður að láta verkin tala . Daglega fellur til mikið magn umbúða á íslenskum heimilum og ekki síður hjá fyrirtækjum landsins . Því er nauðsynlegt að umbúðirnar séu sem mest endurnýtanlegar , eða eyðist , í stað þess að þær safnist upp á urðunarstöðum eða úti í náttúrunni . Mater-Bi plastpokarnir og plastfilman frá Plastprent eru gædd þessum eiginleikum . Mater-Bi er lífbrjótanlegt efni og brotna niður á 10 - 45 dögum við jarðgerð , allt eftir því hvaða aðferð er beitt , “ segir í tilkynningu frá Plastprent .